Súradnice: 48°10′12″S 17°09′19″V﻿ / ﻿48,170028°S 17,155398°V﻿ / 48.170028; 17.155398

 O bývalej vlakovej spoločnosti, tiež označovanej ako ZSSK pozri *Železničná spoločnosť (bývalý podnik).*

Cesta vlakom pod Tatrami, pri Novej Lesnej
**Železničná spoločnosť Slovensko, a.s.** (skr. **ZSSK**) je akciová spoločnosť s prívlastkom „Národný dopravca" prevádzkujúca osobnú železničnú dopravu na Slovensku. Spoločnosť sídli v Bratislave a jej vlastníkom je štát prostredníctvom Ministerstva dopravy a výstavby.

O spoločnosti
-------------

### História

Spoločnosť bola založená 13. decembra 2004 na základe Uznesenia vlády SR č.662/2004 zo dňa 7.7.2004 a rozhodnutím Ministerstva dopravy, pôšt a telekomunikácií Slovenskej republiky (teraz MDV SR) zo dňa 13.12.2004 na valnom zhromaždení Železničnej spoločnosti o jej rozdelení na spoločnosti ZSSK (osobná doprava) a Železničná spoločnosť Cargo Slovakia (nákladná doprava). Do Obchodného registra bola zapísaná k 1. januáru 2005. Spoločnosť je zároveň právnym nástupcom Železničnej spoločnosti.

Prevádzka
---------

### Vlaky

Najkvalitnejší rušeň súčasnosti – Siemens Vectron
Spoločnosť prevádzkuje osobnú dopravu na podstatnej časti siete spoločnosti Železníc Slovenskej republiky. V súčasnosti v premávajú Osobné vlaky (Os), Regional Express (REX), Zrýchlené vlaky ( Len linka Margecany - Banská Bystrca a späť) Rýchliky (R), Expresy (Ex), EuroCity (EC), EuroNight (EN) a vlaky SuperCity. RR a R premávajú len na vnútroštátnych spojoch, ale výnimka je pri vlakoch RR z Košíc do Mukačeva a rýchlikoch R z Banskej Bystrice do Ostravy. Za rok 2020 z viac ako 520 000 vypravených vlakov prišlo do cieľovej stanice načas 90,57 %.

ZSSK od 13. júna 2021 realizuje priemerne 1 538 vlakov denne, z toho 218 diaľkových vlakov a 1 320 regionálnych a prímestských spojov. Zastavuje v 726 staniciach a zastávkach, jazdí na linkách po 3 047 kilometroch tratí na Slovensku.

Okrem tratí s normálnym rozchodom (1 435 mm) spoločnosť prevádzkuje osobnú dopravu aj na týchto úzkorozchodných tratiach:

* Tatranské elektrické železnice
* Ozubnicová trať Štrbské Pleso – Štrba

### Konkurencia

V súčasnosti už nie je Železničná spoločnosť Slovensko jediný osobný dopravca na Slovensku. Okrem nej na slovenských tratiach jazdia aj osobné vlaky spoločností RegioJet, Arriva (do roku 2020 pretože nový Grafikon Vlakovej Dopravy GVD v Česku nemal dostatok súprav a tak vlaková spoločnosť prestala na Slovensku jazdiť) a Leo Express.

Vozidlový park
--------------

### Rušne

ZSSK má vo vlastníctve elektrické i dieselové rušne, motorové vozne i ucelené motorové jednotky, taktiež elektrické jednotky. Medzi najznámejšie patria rady 240, 350 či 750 a 754, medzi najnovšie 361, 381, 671, 757, 840 a 861. ZSSK tiež prevádzkuje 10 kusov elektrických rušňov 383 (viacsystémový elektrický rušeň Siemens Vectron) formou dlhodobého prenájmu od firmy S Rail Lease s.r.o. od 10. decembra 2017.

### Vozne

Vozňový park ZSSK prešiel v poslednom desaťročí dynamickou obnovou, čo sa prejavilo v jeho dobrom stave v diaľkovej aj regionálnej doprave. Na niektorých tratiach jazdia staršie súpravy.

#### Diaľková doprava

Väčšina vozňov nasadzovaných na vlaky vyšších kategórií je vybavených klimatizáciou, zásuvkami 230 V, a postupne aj Wi-Fi pripojením. Vákuové WC je už taktiež štandardom.

#### Regionálna doprava

Regionálna doprava je do veľkej miery tvorená modernými jednotkami a vozňami. Okrem nich do premávky stále zasahujú aj modernizované a staršie súpravy. Najväčšie modernizačné akcie posledných rokov prebehli (2020 – 2021) v okolí Zvolena (21 nových jednotiek DMJ 861) a Žiliny (25 elektrických jednotiek Panter). V decembi roku 2022 ZSSK podpísala zmluvu na ďalších 5 jednotiek Panter pre východné Slovensko.

Modernizácia a digitalizácia
----------------------------

### Modernizácia

ZSSK investuje do modernizácie, obnovy a nákupu vozňov a rušňov. Investície do vozidlového parku predstavujú objem vo výške viac ako 550 mil. eur , čo je najväčší rozsah obnovy vozidlového parku za  posledných 20 rokov.

ZSSK momentálne disponuje siedmimi centrami na riadenie údržby a opráv, ktoré spravujú celom 18 pracovísk opravovní vozňov a stredísk prehliadok a opráv. Do roku 2023 má ZSSK za cieľ vybudovať tri nové moderné servisné pracoviská technicko-hygienickej údržby (THÚ) v Nových Zámkoch, Zvolene a Humennom za viac ako 100 mil. eur.

### Digitalizácia

ZSSK prechádza postupnou digitalizáciou. Zákazníkom a zákazníčkam je k dispozícii:

* responzívny **web zssk.sk** slúži na vyhľadanie spojení, ako aj získanie detailných informáciách o ponúkaných službách ZSSK.

Pre nákup cestovných dokladov môžu zákazníci a zákazníčky využiť:

* e-shop v intuitívnom užívateľskom rozhraní s informáciami o meškaní vlakov, grafickým výberom miesta a možnosťou zjednodušeného nákupu, a vrátenia cestovných dokladov
* mobilná aplikácia IDeme vlakom – aplikácia umožňuje mať prehľad o aktuálnom meškaní a polohe vlaku, vyhľadávania spojení, výber miesta, rozpis cesty s informáciami o vlaku a mapou trasy, prehľad zakúpených cestovných dokladov, vyhľadávanie odchodov a príchodov vlakov.

V júni 2022 prepravila ZSSK najviac cestujúcich od zavedení prepravy zdarma, 6,444 milióna. V porovnaní s júnom 2019 ide o nárast o 0,04%. Tržby za lístky sú však stále nižšie ako v roku 2019.

Rušeň 754
Interiér vozňov 1. triedy, Ampz
Zasnežený vlak 861 na zastávke Stakčín

Ďalšia činnosť
--------------

### Ekológia

Železničná doprava je najekologickejšia pozemná forma dopravy a jej podiel na tvorbe CO2 v Európskej únii predstavuje len 0,4 % z celkového objemu emisií z prepravy osôb.

Do roku 2050 sa má Európa stať prvým klimaticky neutrálnym kontinentom – čo si vyžaduje ambiciózne zmeny v doprave. Železničná doprava je riešením, keďže ide o jeden z najekologickejších, najudržateľnejších, najinovatívnejších a najbezpečnejších spôsobov dopravy.

### Spojenia s Európou

ZSSK ako národný dopravca zabezpečuje v spolupráci so zahraničnými dopravcami a partnermi sieťovú službu vzájomne nadväzujúcich spojov na národnej aj medzinárodnej úrovni. Systém zabezpečenia medzinárodného spojenia je výsledkom spoločnej kooperácie partnerov. Zo Slovenska je možné vlakmi ZSSK cestovať bez prestupu do Viedne, Prahy či Budapešti, ale aj do vzdialenejších miest, ako sú Berlín, Hamburg, Zürich, Salzburg, Innsbruck, Krakov, Varšava či Kyjev.

ZSSK je členom renomovaných železničných organizácií, ktoré združujú železničné spoločnosti z Európy aj celého sveta. Medzinárodné organizácie, ktorých členom je ZSSK: Medzinárodná únia železníc (UIC), Medzinárodný železničný prepravný výbor (CIT), Organizácia pre spoluprácu železníc (OSŽD), Forum Train Europe (FTE). V rámci členstva v týchto organizáciách spolupracuje ZSSK so zahraničnými partnermi na medzinárodných komerčných a technických aktivitách a projektoch, ako aj pri tvorbe legislatívy EÚ relevantnej pre železničný sektor.

V kokpite jednotky Panter 660/661

Prístup k zákazníkom
--------------------

ZSSK od 1. februára 2012 zaviedla predaj jednorazových cestovných lístkov cez mobilný telefón s internetovým pripojením na všetky vlaky vo vnútroštátnej preprave. Zaistiť si ich bolo možno najskôr 60 dní a najneskôr 3 hodiny do odchodu vlaku z jeho východzej stanice, pri IC vlakoch najneskôr 15 minút pred odchodom. V súčasnosti sa už cez internetový obchod dajú kúpiť všetky vnútroštátne lístky pred odchodom a taktiež predplatné traťové lístky, predplatné lístky na IDS BK a časové lístky na sieť tatranských železníc. Rovnako sa cez internetový obchod dajú zakúpiť medzinárodné cestovné lístky do Česka, Rakúska, Nemecka, Poľska a Švajčiarska. ZSSK postupne rozširuje predaj medzinárodných cestovných lístkov online aj do ostatných krajín. Okrem cestovných lístkov je možné zakúpiť aj prepravu vozidiel autovlakom. ZSSK v roku 2018 zamestnancov na pozíciách vlakvedúci a osobný pokladník obliekla do pohodlných a reprezentatívnejších uniforiem.

Bezplatná preprava
------------------

Bezplatná preprava vo vlakoch Železničnej spoločnosti Slovensko pre vybrané skupiny obyvateľstva bola zavedená druhou vládou Roberta Fica dňa 17. novembra 2014. Na základe tohto opatrenia štátna železničná spoločnosť Slovensko a.s. (ZSSK) zabezpečuje bezplatnú prepravu vo vlakoch pre vybrané skupiny obyvateľstva. Vzhľadom na to, že v rámci procesu liberalizácieželezničnej dopravy na Slovensku ide o úplne nové a pomerne radikálne opatrenie, názory v radoch širokej odbornej aj neodbornej verejnosti sa výrazne líšia.

### Základné princípy

Zmeny týkajúce sa dopravnej politiky vlády, konkrétne cestovného zadarmo pre určité skupiny obyvateľstva, boli prijaté vládou SR v rámci Opatrení na zlepšenie životnej úrovne ľudí – sociálne balíčky (SMER-SD, 2013), ktoré boli vrelo diskutované v parlamente SR hlavne v súvislosti s ich dopadom na štátny rozpočet. Tieto zmeny začali platiť 17. novembra 2014 a od tohto dátumu platia dodnes (2024). Po schválení týchto balíčkov vznikol nárok na uplatnenie cestovného zadarmo v rámci železničnej dopravy pre vybrané skupiny obyvateľstva a to konkrétne pre deti do 6 rokov, deti od 6 – 15 rokov, žiakov študentov denného štúdia do 26 rokov, dôchodcov vo veku menej ako 62 rokov a dôchodcov vo veku nad 62 rokov. Rozsiahle podmienky a detaily ohľadom týchto zavedených opatrení zverejnila ZSSK a.s. v jedinom oficiálnom a ucelenom dokumente na svojej webovej stránke (ZSSK, 2015).

### Kategórie cestujúcich

#### Deti do 6 rokov

* v 2. triede môžu cestovať bez poplatku (netreba žiaden lístok ani preukaz),
* v 1. triede môžu bezplatne cestovať maximálne dve deti bez lístka na jedného cestujúceho s platným cestovným lístkom, každé ďalšie dieťa platí polovičné cestovné,
* môžu cestovať len v sprievode osoby staršej ako 16 rokov.

#### Deti od 6 do 16 rokov

Registráciu vybavuje zákonný zástupca dieťaťa s nasledovnými dokladmi:

* fotografia dieťaťa s rozmermi 2 x 3 cm
* musí doložiť preukaz totožnosti dieťaťa (alebo rodný list dieťaťa), preukaz totožnosti jeho zákonného zástupcu.

#### Žiaci a študenti do 26 rokov

* žiaci a študenti denného štúdia do 26 rokov (teda do ukončenia štúdia alebo do 26. narodenín podľa toho, čo nastane skôr),
* podmienkou je občianstvo Slovenska, iného členského štátu EÚ alebo trvalý pobyt v štáte EÚ. Žiaci/študenti študujúci na Slovensku bez ohľadu na štátnu príslušnosť a miesto trvalého bydliska, tzn. žiaci/študenti všetkých štátov nielen EÚ.
* za školu sa považuje každé vzdelávacie zariadenie registrované rozhodnutím Ministerstva školstva, vedy, výskumu a športu Slovenskej republiky alebo ekvivalent v zahraničí.

#### Poberatelia dôchodkov do 62 rokov

* poberatelia dôchodku podľa zákona č. 461/2003 Z. z. o sociálnom poistení alebo obdobných dôchodkov vyplácaných verejnou inštitúciou členského štátu EÚ,
* poberatelia sociálneho výsluhového dôchodku a sociálneho dôchodku podľa zákona č. 328/2002 Z. z. o sociálnom zabezpečení policajtov a vojakov,
* do uvedených kategórií spadajú:
	+ poberatelia starobného dôchodku,
	+ poberatelia predčasného starobného dôchodku,
	+ poberatelia sirotského dôchodku,
	+ poberatelia vdovského alebo vdoveckého dôchodku,
	+ poberatelia invalidného dôchodku,
	+ poberatelia dôchodku manžela/manželky
	+ poberatelia sociálneho dôchodku,
	+ poberatelia vdovského výsluhového alebo vdoveckého výsluhového dôchodku,
	+ poberatelia sirotského výsluhového dôchodku,
	+ poberatelia invalidného výsluhového dôchodku,
* podmienkou je občianstvo Slovenska alebo iného členského štátu EÚ alebo trvalý pobyt v niektorom zo štátov EÚ.

#### Seniori od 62 rokov

* osoby od 62 rokov bez ohľadu na občianstvo

Referencie
----------

1. 1 2   *V Nových Zámkoch pribudne ďalšie stredisko technicko-hygienickej údržby, ktoré sa postará o čistotu vlakov národného dopravcu* [online]. Bratislava: Železničná spoločnosť Slovensko, [cit. 2021-09-21]. Dostupné online.
2. 1 2   *Železničná spoločnosť Slovensko, a.s.* [online]. finstat.sk, [cit. 2021-09-21]. Dostupné online.
3. 1 2 3 4   *Výpis z Obchodného registra Okresného súdu Bratislava I* [online]. Bratislava: Okresný súd Bratislava I, rev. 2011-03-09, [cit. 2012-03-12]. Dostupné online.
4. ↑
5. ↑  https://www.zssk.sk/aktuality/domaci-turizmus-podporime-mimoriadnymi-letnymi-vlakm
6. ↑   *Zoznam dopravcov* [online]. Bratislava: Železnice Slovenskej republiky, [cit. 2021-09-21]. Dostupné online. Archivované 2021-09-21 z originálu.
7. ↑
8. ↑
9. ↑  {zdroj: https://www.zssk.sk/aktuality/slovensky-narodny-dopravca-bude-mat-az-20-novych-panterov/}
10. ↑  https://www.zssk.sk/aktuality/v-novych-zamkoch-pribudne-dalsie-stredisko-technicko-hygienickej-udrzby-ktore-sa-postara-o-cistotu-vlakov-narodneho-dopravcu/
11. ↑  https://www.zssk.sk/ideme-vlakom/
12. ↑  SŮRA, Jan. *Slovenský státní dopravce ZSSK prodal nejvíce jízdenek za měsíc od zavedení bezplatné přepravy* [online]. zdopravy.cz, 2022-07-23, [cit. 2022-08-05]. Dostupné online.
13. ↑
14. ↑
15. ↑
16. ↑
17. ↑  https://www.zssk.sk/aktuality/zssk-oblecie-zamestnancov-do-novych-uniforiem-pohodlnych-a-reprezentativnejsich/
18. ↑  ÚRAD VLÁDY SR. 2000. Uznesenie vlády SR č. 830/2000 [online]. [cit. 2018-12-05]. Dostupné z: http://drahy.nsat.sk/povolenia-a-licencie-na-zeleznicnych-drahach/povolenia-naprevadzkovanie-zeleznicnych-drah
19. ↑  SMER-SD. 2013. Opatrenia na zlepšenie životnej úrovne ľudí [online]. [cit. 2018-12-05]. Dostupné z:
20. ↑  ZSSK, 2018. Bezplatná preprava [online]. [cit. 2018-12-05]. Dostupné z:
21. ↑

Pozri aj
--------

* Železnice Slovenskej republiky
* Železničná spoločnosť Cargo Slovakia

Externé odkazy
--------------

* Oficiálna stránka ZSSK

| * z
* d
* u
Železničná osobná doprava na Slovensku |
| --- |
| Kategórie vlakov | 
* SuperCity
* Railjet xpress
* EuroCity
* EuroNight
* InterCity
* Expres
* Rýchlik
* Regionálny rýchlik
* Regional Express
* Zrýchlený vlak
* Osobný vlak

 |
| Správca infraštruktúry | 
* Železnice Slovenskej republiky (ŽSR)

 |
| Dopravcovia | 
* Železničná spoločnosť Slovensko (ZSSK)
* RegioJet (RJ)
* LEO Express (LE)
* ARRIVA vlaky
* Bratislavská regionálna koľajová spoločnosť (BRKS) (zrušená)

 |
| Grafikon vlakovej dopravy | 
* 1992/1993
* 1993/1994
* 1994/1995
* 1995/1996
* 1996/1997
* 1997/1998
* 1998/1999
* 1999/2000
* 2000/2001
* 2001/2002
* 2002/2003
* 2003/2004
* 2004/2005
* 2005/2006
* 2006/2007
* 2007/2008
* 2008/2009
* 2009/2010
* 2010/2011
* 2011/2012
* 2012/2013
* 2013/2014
* 2014/2015
* 2015/2016
* 2016/2017
* 2017/2018
* 2018/2019
* 2019/2020
* 2020/2021
* 2021/2022
* 2022/2023

 |

| * z
* d
* u
Dopravcovia IDS BK |
| --- |
| 
* Dopravný podnik Bratislava (mestské autobusy, trolejbusy a električky)
* Arriva (prímestské autobusy)
* Železničná spoločnosť Slovensko (regionálne vlaky)
* Österreichische Bundesbahnen (regionálne vlaky)

 |

| * z
* d
* u
Dopravcovia IDS Východ |
| --- |
| Dopravné podniky | 
* Dopravný podnik mesta Košice (mestské autobusy a električky)

Dopravný podnik mesta Prešov (mestské autobusy a trolejbusy)
 |  |
| Prímestská doprava | 
* Eurobus
* Arriva Michalovce
* BUS Karpaty
* SAD Humenné
* SAD Poprad
* SAD Prešov

 |
| Železničná doprava | 
* Železničná spoločnosť Slovensko (regionálne vlaky)

 |